**N Á R O D N Á R A D A  S L O V E N S K E J R E P U B L I K Y**

**V. volebné obdobie**

**–––––––––––––––––––––––––––––––––––––––––––––––––––––––––––––––––––––––––––**

N Á V R H

**Zákon**

z .................... 2011,

ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov

Národná rada Slovenskej republiky sa uzniesla na tomto zákone:

Čl. I

 Zákon č. 120/1993 Z. z. o platových pomeroch niektorých ústavných činiteľov Slovenskej republiky v zákona Národnej rady Slovenskej republiky č. 374/1994 Z. z., zákona č. 304/1995 Z. z., zákona č. 277/1998 Z. z,, zákona č. 57/1999 Z. z., zákona č. 447/2000 Z. z., zákona č. 175/2002 Z. z., zákona č. 413/2002 Z. z., zákona č. 668/2002 Z. z., zákona č. 94/2006 Z. z., zákona č. 461/2003 Z. z., zákona č. 391/2004 Z. z., zákona č. 81/2005 Z. z., zákona č. 94/2006 Z. z., zákona č. 598/2006 Z. z., zákona č. 460/2008 Z. z., zákona č. 563/2008 Z. z., zákona č. 504/2009 Z. z., zákona č. 500/2010 Z. z. sa mení a dopĺňa takto:

Za § 2 sa vkladá § 2a, ktorý vrátane nadpisu znie:

 „§ 2a

Krátenie poslaneckého platu

Poslancovi, ktorý popri výkone poslaneckého mandátu v Národnej rade Slovenskej republiky vykonáva inú verejnú funkciu, alebo činnosť v štátnych orgánoch, v orgánoch územnej samosprávy a v orgánoch právnických osôb alebo spoločenstiev[[1]](#footnote-2)aaa s účasťou štátu, územnej samosprávy alebo fondu národného majetku (ďalej len "iné činnosti"), sa jeho plat poslanca vypočítaný podľa § 2 znižuje o sumu, ktorá predstavuje 90 % z úhrnného mesačného príjmu poslanca za ten istý mesiac z iných činností prevyšujúceho výšku životného minima.1aab) Minimálna výška platu poslanca po tomto znížení musí dosiahnuť aspoň výšku životného minima. 1aab)“.

Poznámka pod čiarou 1aaa znie:

1aaa) Napríklad zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov, zákon Národnej rady Slovenskej republiky č. 181/1995 Z. z. o pozemkových spoločenstvách.

Poznámka pod čiarou 1aab znie:

1aab) Zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov.

Čl. II

Tento zákon nadobúda účinnosť 1. októbra 2011.

1. [↑](#footnote-ref-2)